Mezue ahịrịokwu na-esonụ: Ndị ozi ala ọzọ mbụ batara ná mba a n'afọ 1953. Onye mbụ a tọghatara na Nicaragua, bụ́ José de Guzman, e mere baptizim n'April 11, 1954, otu afọ mgbe ndị ozi ala ọzọ mbụ bịarutesịrị ná mba ahụ. Ndị ozi ala ọzọ a, bụ́ Ndị Okenye Manuel Arias na Archie R. Mortensen, nọ na-eje ozi n'Òtù Ndị Ozi Ala Ọzọ nke Ebe Etiti America, bụ́ nke Okenye Spencer W. Kimball haziri na 1952. Na 1959, e guzobere distrikti mbụ nke Nicaragua. E guzobere ogwe nke mbụ (ogwe Managua) na March 1981 ma hazigharịa ya na June 1998. Ọtụtụ ọdachi ndị na-emere onwe ha na ọgba aghara ndọrọ ndọrọ ọchịchị, gụnyere
ala ọma jijiji nke bibiri Managua na 1972 na agha obodo nke malitere ná ngwụsị afọ ndị 1970, mere ka ọrụ ozi ala ọzọ kwụsịlata n'afọ ndị 1970 na ndị 1980. A chụpụrụ ndị ozi ala ọzọ si mba ọzọ n'obodo ahụ na 1980, ndị obodo ahụ nọgidekwara na-eje ozi ruo mgbe ndị ozi ala ọzọ oge nile lọghachiri ihe dị ka afọ iri ka e mesịrị. Ndị òtù Nicaragua mbụ banyere n'ụlọ nsọ ahụ dị na Guatemala City na 1987. E mepere Nicaragua Managua Mission n'October 1989.